Diari Oficial de la Generalitat Valenciana


Sumari del DOGV 3948, del 27-02-2001 (2001/1391)

Notificació d'acord d'iniciació. Expedient sancionador número 303/2000.
-----------------------------------------------------------------------

### Dades del document

Número de DOGV
:   3948

Data del DOGV
:   27-02-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1391


Organisme emissor
:   Conselleria de Justícia i Administracions Públiques

Tipus de document
:   Anunci

Notificació d'acord d'iniciació. Expedient sancionador número 303/2000. [2001/A1391]
  
De conformitat amb allò que ha acordat aquesta Secretaria General, i a l'empara del que disposa l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, per mitjà del present edicte es notifica al senyor Ángel Cuenca Gallego, amb últim domicili conegut al carrer de Obispo Frutos, 9, 1r, de la localitat de Múrcia, l'acord d'iniciació I-2000/0303 de data 27 de novembre de 2000, dictat en l'expedient sancionador, que s'està tramitant en el Servei d'Espectacles i Establiments Públics:
  
«Vista la denúncia formulada per la guàrdia civil de Pilar de la Horadada i realitzades les actuacions prèvies pertinents de conformitat amb el que disposa l'article 12 del Reial Decret 1.398/1993, de 4 d'agost, pel qual s'aprova el Reglament per a l'Exercici de la Potestat Sancionadora, s'ha pogut comprovar la realització dels següents fets:
  
El dia 12 d'agost de 2000, a les 04.30 hores, es va realitzar una inspecció a l'establiment denominat Bar Guijarro, situat a la platja de La Torre, de Pilar de la Horadada, i es va verificar que mancava dels preceptius extintors d'incendis i que es trobava obert amb 300 clients, fet que infringeix l'horari màxim de tancament establit en l'Ordre de 30 de desembre de 1999, de la Conselleria de Justícia i Administracions Públiques, per la qual es regulen els horaris d'espectacles i establiment públics (DOGV núm. 3.640, de 05.01.2000).
  
Els referits fets poden constituir unes infraccions qualificades de molt greu, lleu tipificades en els articles 23.c, 21.g de la Llei 2/1991, d'Espectacles, Establiments Públics i Activitats Recreatives, i la sanció dels quals està determinada en l'article 26.c de la citada llei, el qual estableix:
  
Les faltes molt greus se sancionaran amb una multa en quantia d'1.000.001 a 32.663.718 de pessetes, suspensió d'autorització en matèria de locals o recintes, instal·lacions o serveis per un termini no superior a un any, revocació definitiva d'autoritzacions en matèria de locals o recintes, instal·lacions o serveis, baixa de les empreses del registre corresponent amb prohibició d'organització d'espectacles o activitats recreatives per un temps no superior a un any, clausura de locals.
  
La comissió d'infraccions molt greus podrà implicar, independentment de la sanció pecuniària que corresponga, la suspensió o prohibició d'espectacles o activitats concretes, fins que no s'esmenen les deficiències que hagueren originat la imposició d'aquelles.
  
En el present supòsit es proposa una sanció d'1.025.000 pessetes (6,160.37 euros).
  
Les faltes lleus se sancionaran amb l'advertència i/o multa en quantia fins a 100.000 pessetes, i en el present supòsit la sanció seria de 50.000 pessetes (300.51 euros).
  
I les sancions ascendeixen a un total d'1.075.000 pessetes o 6.460.88 euros.
  
Tot això sense perjuí del que resulte de la instrucció; l'òrgan competent per a la resolució del present expedient és el conseller de Justícia i Administracions Públiques, en virtut del que disposa l'article 29 de la Llei 2/1991, de la Generalitat Valenciana, d'Espectacles, Establiments Públics i Activitats Recreatives.
  
En vista del que disposen l'article 31 de la citada Llei 2/1991, de la Generalitat Valenciana; els articles 127 a 138 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1.398/1993, de 4 d'agost, s'acorda:
  
La incoació del corresponent expedient sancionador contra el senyor Ángel Cuenca Gallego, per presumpta infracció de l'article 23.c, 21.g de la Llei 2/1991, i se li comunica que, d'acord amb el que disposa l'article 8.1 del Reial Decret 1.398/1993, podrà reconéixer voluntàriament la seua responsabilitat; en aquest cas es resoldrà el procediment amb la imposició de la sanció que pertoque.
  
Així mateix, s'acorda nomenar instructor i secretària de l'expedient sancionador el senyor Manuel Sáiz Blanco i la senyora M.ª Ángeles Sebastiá Rodríguez respectivament, als quals es notificarà en forma aquest nomenament, així com als inculpats, de conformitat amb el que estableixen l'article 135 de la Llei 30/1992, LRJPAC i l'article 13.2 del Reial Decret 1.398/1993, perquè en qualsevol moment del procediment puguen ser objecte de recusació, segons el que disposen els articles 28 i 29 del la citada Llei 30/1992, LRJPAC.
  
En virtut del que estableix l'article 16.1 del Reial Decret 1.398/1993, se li concedeix un termini de 15 dies comptats a partir de l'endemà de la notificació del present acord, perquè aporte totes les al·legacions, documents o informacions estime convenients, i se li comunica que, si no efectua al·legacions sobre el contingut de la iniciació del procediment en el dit termini, el present acord podrà ser considerat proposta de resolució, amb els efectes establits en els articles 18 i 19 del Reial Decret 1.398/1993.»
  
I perquè servisca de notificació a l'interessat mencionat anteriorment, s'expedeix el present edicte.